POSEBNE OBLIKE GLASOVANJA 

1. PREDČASNO GLASOVANJE

Volivci, ki se ne morejo udeležiti glasovanja na lokalnih volitvah dne 15. 11. 2026, lahko predčasno glasujejo v torek, 10. 11. 2026, sredo, 11. 11. 2026, in četrtek, 12. 11. 2026, med 7. in 19. uro v Sejni sobi Občine Šempeter - Vrtojba – sedež Občinske volilne komisije, Trg Ivana Roba 3a, 5290 Šempeter pri Gorici. 


2. GLASOVANJE PO POŠTI

a) Volivci, ki so  v priporu, zavodu za prestajanje kazni, v bolnišnici ali socialnovarstvenem zavodu za institucionalno varstvo in želijo glasovati po pošti, to sporočijo Občinski volilni komisiji Občine Šempeter - Vrtojba najpozneje do srede 4. 11. 2026.

Na enak način lahko glasujejo tudi invalidi, če to sporočijo Občinski volilni komisiji Občine Šempeter – Vrtojba najpozneje do srede, 4. 11. 2026, in predložijo odločbo pristojnega organa o priznanju statusa invalida. 

b) Volivci, ki jim je bila nepredvideno odvzeta prostost oziroma so nepredvideno sprejeti na zdravljenje v bolnišnico ali pa v institucionalno varstvo socialnovarstvenega zavoda ali so prejeli odločbo o invalidnosti po 4. 11. 2026, lahko glasujejo po pošti, če to sporočijo Občinski volilni komisiji Občine Šempeter - Vrtojba in predložijo ustrezno dokazilo (npr. potrdilo, odločbo) najpozneje do ponedeljka, 9. 11. 2026.


3. GLASOVANJE NA DOMU


Volivci, ki se zaradi bolezni ne morejo osebno zglasiti na volišču, kjer so vpisani v volilni imenik, lahko glasujejo pred volilnim odborom na svojem domu, če to predhodno sporočijo Občinski volilni komisiji Občine Šempeter - Vrtojba. Volivci morajo obvestilu priložiti ustrezno zdravniško potrdilo.  Kot zdravniško potrdilo se upošteva vsaka pisna potrditev zdravnika (elektronska pošta ali drugi pisni oz. elektronski dokument) iz katere izhaja, da se volivec zaradi bolezni ne more osebno zglasiti na volišču. Zahtevo za glasovanje na domu je treba občinski volilni komisiji vložiti najpozneje do srede, 11. novembra 2026.

Obrazci za glasovanje po pošti in glasovanje na domu so dostopni na spletni strani

                                                                                                                              PREDSEDNICA
                                                                                                                OBČINSKE VOLILNE KOMISIJE
                                                                                                                        Nataša Pavlin Rogelja l.r. 



Občinska volilna komisija Občine Šempeter - Vrtojba,
Trg Ivana Roba 3a, 5290 Šempeter pri Gorici
ovk.osv@gmail.com
